APSTIPRINU:

Līvānu novada pašvaldības izpilddirektors Aldis Džeriņš

**Kārtība par tirdzniecību pasākumā**

**„VAKARA TIRGUS”**

**2025. gada 14. februārī**

*Izdots saskaņā ar 2022. gada 28. aprīļa Līvānu novada pašvaldības domes saistošajiem noteikumiem Nr. 6 “ Par kārtību, kādā tiek saskaņota un organizēta ielu tirdzniecība un pašvaldības nodevu par tirdzniecību publiskās vietās Līvānu novadā”*

1. **Vispārīgie noteikumi**
	1. Pasākums „Vakara tirgus”, turpmāk tekstā – Tirgus, ir Līvānu novada uzņēmumus popularizējoša un to atpazīstamību veicinoša aktivitāte, kā organizatori ir Līvānu novada kultūras, tūrisma un sporta pārvalde, turpmāk tekstā - Organizators.
	2. **Tirdzniecība** notiks 2025. gada 14. februārī, Līvānu “Jaunais tirgus” laukumā, Rīgas ielā 108 C, Līvānos.
	3. Tirdzniecība atļauta tirdzniecībai pastāvīgi iekārtotajās tirdzniecības vietās (\*skaits ierobežots) un vietās, kas iekārtotas uz tirdzniecības norises laiku.
	4. Tirdzniecība no transportlīdzekļiem atļauta tikai ēdināšanas pakalpojumu sniedzējiem, atzīmējot tirgus pieteikuma veidlapā un saņemot tirgus Organizatora apstiprinājumu.
	5. Nepieciešamības gadījumā Organizators ir tiesīgs mainīt tirdzniecības dalībnieka atrašanās vietu tirdzniecības norises vietā.
	6. Tirgoties atļauts fiziskām un juridiskām personām, ievērojot 2022. gada 28. aprīļa Līvānu novada pašvaldības domes saistošo noteikumu Nr. 6 “ Par kārtību, kādā tiek saskaņota un organizēta ielu tirdzniecība un pašvaldības nodevu par tirdzniecību publiskās vietās Līvānu novadā” prasības.
	7. **Tirgus mērķis** – iepazīstināt interesentus ar vietējo ražotāju piedāvājumu, popularizēt uzņēmumus un veicināt to atpazīstamību, kā arī savstarpējo komunikāciju.
	8. **Tirgus koncepcija** - ikvienam interesentam tiek dota iespēja iepazīties ar Līvānu novada amatnieku darinājumiem, vietējo ražotāju un mazpulcēnu produkciju un pakalpojumiem, kā arī piedalīties Organizatora rīkotajos kultūras pasākumos. Tirgus laukums tiek veidots kā viens kopīgs komplekss, ko veido Līvānu “Jaunais tirgus” laukums. Tirgoties tiek aicinātas, galvenokārt, Līvānu novada reģistrētas juridiskās un fiziskās personas.
	9. **Atbildīgā persona** par Tirgus norisi ir Līvānu novada kultūras, tūrisma un sporta pārvaldes tūrisma organizatores pienākumu izpildītāja Kristīne Vaivode (tālr. 29324115, e-pasts: kristine.vaivode@livani.edu.lv).
2. **Kritēriji dalībai Tirgū**
	1. Tirgū var piedalīties pretendenti, kuri atbilst šādiem kritērijiem:
		1. juridiskas un fiziskas personas, kas reģistrētas, darbojas vai dzīvo Līvānu novada administratīvajā teritorijā, tajā skaitā:
			1. sabiedrības ar ierobežotu atbildību (SIA);
			2. individuālie komersanti (IK);
			3. zemnieku saimniecības (ZS);
			4. pašnodarbinātas personas;
			5. mazpulcēni;
			6. fiziskas personas, kurām atbilstoši nodokļu jomu reglamentējošiem normatīvajiem aktiem nav jāreģistrē saimnieciskā darbība.
		2. lai nodrošinātu preču grupu dažādību arī juridiskas un fiziskas personas, kas reģistrētas, darbojas vai dzīvo ārpus Līvānu novada administratīvajā teritorijā.
	2. Dalībniekiem ir iespēja piedalīties:
		1. **Vakara tirgū - 2025. gada 14. februārī no plkst. 16.00 līdz plkst. 19.00** aicinām popularizēt pašu ražoto produkciju vai sniegt, reklamēt savus pakalpojumus, izvietot radošās darbnīcas, kā arī demonstrēt seno amatnieku amatu prasmes. Alkoholiskos dzērienus, kas pārsniedz 14%, tirgot atļauts ražotāja oriģinālajāiepakojumā.
		2. Sabiedriskās ēdināšanas pakalpojumu sniedzējiem aizliegts pārdot ēdienus un dzērienus stikla traukos.
3. **Pieteikšanās kārtība**
	1. Pieteikties dalībai Tirgū var līdz **2025. gada 10. februārim.**
	2. Lai pieteiktos dalībai pretendentiem ir jāaizpilda pieteikuma veidlapa (skatīt pielikumu Nr.1) un, ja attiecas uz plānoto tirdzniecības veidu jāpievieno sekojošie dokumenti:

 3.3.1. saimnieciskās darbības reģistrāciju apliecinoša dokumenta kopiju;

 3.3.2. dokumenta, kas apliecina tiesības iesaistīties pārtikas apritē (ja nepieciešams) kopiju;

 3.3.3. licences (speciālās atļaujas) kopiju, ja, atbilstoši normatīvajiem aktiem.

* 1. Aizpildīto pieteikuma veidlapu pašvaldībā **iesniedz klātienē** Līvānu novada pašvaldībā Līvānu novada Valsts un pašvaldību vienotajā klientu apkalpošanas centrā (Rīgas iela 77, Līvāni), vai elektroniski, parakstot to ar drošu elektronisko parakstu un laika zīmogu, **nosūta iesniegumu uz oficiālo e-pasta adresi: pasts@livani.lv** vai e-adresi vai **nosūta pa pastu**.
	2. Pamatojoties uz pieteikuma anketā norādītajām ziņām, tiek izvērtēta pretendenta atbilstība dalībai Tirgū.
	3. Priekšroka dalībai tiek dota tiem dalībniekiem, kas spēs nodrošināt amatu prasmju demonstrējumu tirgū un/vai reģistrētas, darbojas vai dzīvo Līvānu novada administratīvajā teritorijā.
	4. Organizators var noteikt ierobežojumu katras preču grupas tirgotāju daudzumam.
	5. Pozitīva lēmuma gadījumā Atbildīgā persona un Dalībnieks vienojas par dalību Tirgū, par tirgošanās vietu un platību, Atbildīgā persona izsniedz Atļauju.
	6. Par negatīvu lēmumu Atbildīgā persona informē pretendentu trīs (trīs) darba dienu laikā pēc pieteikuma saņemšanas un izvērtēšanas.
	7. Organizators iesniedz datus par izsniegtām tirgošanas atļaujām Valsts ieņēmumu dienestam.
1. **Tirgus norise**
	1. **Vakara tirgū -** 2025. gada 14. februārī no plkst. 16.00 līdz plkst. 19.00
	2. **Tirgus norises vieta –** Līvānu “Jaunais tirgus” laukums (Rīgas 108 C, Līvāni).
	3. Tirgus dalībniekiem netiek nodrošināts elektrības pieslēgums.
	4. Viena Tirgus ekspozīcijas laukuma izmērs:
		1. ierobežotā daudzumā pieejamas pastāvīgās tirgus vietas (1m platumā), pieejamību jāsaskaņo ar Organizatoru;
		2. tirdzniecības platība3 x 3 m, cita ekspozīcijas laukuma izmēra nepieciešamības gadījumā jānorāda pieteikumā.
		3. Tirgus ekspozīcijas vietu iekārtošana: 14.02.2025. no plkst. 14.30 līdz plkst. 15.30.
		4. Tirdzniecības laikos **autotransporta kustība pa teritoriju ir aizliegta**.
	5. Tirgus ekspozīcijas vietu demontāža: 1 stundas laikā pēc atļautā tirdzniecības laika.
	6. Lai turpinātu Tirgus teritorijā iekārtošanas, demontāžas un izvešanas darbus ārpus norādītā laika, visu veidu darbība jāsaskaņo ar Atbildīgo personu.
2. **Tirgus vietas aprīkojums**
	1. Organizators nodrošina sadzīves atkritumu izvešanu.
	2. Ēdināšanas pakalpojuma sniedzēji nodrošina ēdināšanas zonā savas atkritumu urnas vai maisus atkritumu ievietošanai. Ēdinātājs nodrošina atkritumu maisu iztukšošanu konteineros, lai neveidojas atkritumu kaudzes ēdināšanas zonā.
	3. Tirgus dalībnieki ekspozīcijas izvietošanai izmanto savus personīgos galdus (izņemot pastāvīgajās tirdzniecības vietās un Organizatora iekārtotās tirdzniecības vietās), stendus un citu preču izvietošanas aprīkojumu.
	4. Ēdināšanas pakalpojuma sniedzējs nodrošina savus galdus un krēslus ēdināšanas zonā pakalpojuma sniegšanai apmeklētājiem.
	5. Elektrības pieslēguma vajadzības gadījumā tirgus dalībniekiem pašiem jānodrošina savām vajadzībām nepieciešamā elektroenerģijas padeves ierīce (piem. ģenerators).
3. **Nodevas likme, atbilstoši** 2022. gada 28. aprīļa Līvānu novada pašvaldības domes saistošo noteikumu Nr. 6 “ Par kārtību, kādā tiek saskaņota un organizēta ielu tirdzniecība un pašvaldības nodevu par tirdzniecību publiskās vietās Līvānu novadā” prasībām.

Nodevas likme juridiskai personai un fiziskai personai ielu tirdzniecībai pasākuma norises laikā:

|  |  |
| --- | --- |
| **Nodevas objekts** | **Nodevas likme par vienu dienu, *EUR*** |
| pārtikas preces un bezalkoholiskie dzērieni | 15,00 |
| pārtikas preces un alkoholiskie dzērieni, arī alus realizācija | 50,00 |
| Ministru kabineta 2010. gada 12. maija noteikumu Nr. 440 "[Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību](https://m.likumi.lv/ta/id/210696-noteikumi-par-tirdzniecibas-veidiem-kas-saskanojami-ar-pasvaldibu-un-tirdzniecibas-organizesanas-kartibu)" 7.1., 7.2., 7.3. un 7.4. apakšpunktā minētās preces, izņemot medījamos dzīvniekus | 1,00 |
| rūpnieciski ražotas preces (tajā skaitā arī realizējot loterijas biļetes) | 15,00 |
| pašu ražotie alkoholiskie dzērieni (alus, vīns) | 15,00 |
| amatniekiem, mājražotājiem realizējot savu produkciju | 1,00 |

1. **Norēķinu kārtība**
	1. Tirdzniecības laukums Tirgum tiek uzskatīts par pieteiktu ar tirdzniecības dalības veidlapas apstiprinājuma saņemšanas brīdi – elektroniski vai abpusēji vienojoties klātienē.
	2. Organizators dalības pieteikumus pieņem līdz 2025. gada 10. februārim plkst. 23.59.
	3. Pēc tirdzniecības atļaujas saņemšanas no tirgus Organizatora, tirgus Dalībniekam ir jāveic dalības maksa par Tirgus ekspozīcijas laukuma izmantošanu līdz tirdzniecības sākumam tam paredzētajā laikā, pārskaitot uz Līvānu novada pašvaldības norādīto kontu, maksājuma mērķī norādot „Tirdzniecības nodeva, Vakara tirgus”:

- AS “SEB Banka”, konts: LV14UNLA0050018690074, kods: UNLALV2X;

- AS “Citadele banka”, konts: LV79PARX0004642660004, kods: PARXLV22;

* 1. Ja dalības maksa nav nomaksāta līdz 2025. gada 12. februārim un tas nav saskaņots ar Organizatoru, tirgošanās netiek atļauta.
	2. Izņēmuma gadījumā, iepriekš saskaņojot ar Organizatoru, dalības maksas samaksa būs iespējama Tirgus tirdzniecības dienā pie Atbildīgās personas, par samaksu saņemot maksājuma apliecinošu dokumentu – kvīti.
	3. Ja Dalībnieks uz Tirgu neierodas, dalības maksa netiek atgriezta.
1. **Organizatora tiesības un pienākumi**
	1. Organizators:
		1. izveido un atzīmē Tirgus ekspozīciju laukumus Tirgus norises vietā;
		2. ierāda tirdzniecības vietas, ņemot vērā Dalībnieka pieteikšanās laiku;
		3. nosaka Dalībnieka Tirgus ekspozīcijas laukuma atrašanās vietu Tirgus norises vietā;
		4. nepieciešamības gadījumā ir tiesīgs mainīt Dalībnieka atrašanās vietu Tirgus norises vietā;
		5. ir tiesīgs pieprasīt norēķinus tādā apmērā un termiņos, kādi noteikti šajā Nolikumā;
		6. ir tiesīgs pieprasīt zaudējumu atlīdzību, kas radušies Dalībnieka vainas dēļ;
		7. ir tiesīgs aizliegt visa veida reklāmu un reklāmmateriālu izplatīšanu gadījumos, ja tās saturs ir pretrunā ar Latvijas Republikas normatīvajiem aktiem un Tirgus tematiku;
		8. neatbild par Dalībnieka preču un citu mantu drošību;
		9. nodrošina vispārējo kārtību Tirgū, tomēr neuzņemas atbildību par nepārvaramas varas apstākļu, Dalībnieku vai apmeklētāju vainas dēļ radītiem zaudējumiem;
		10. neatbild par Dalībnieku dokumentācijas esamību saistībā ar saimnieciskās darbības un tirdzniecības veikšanu.
	2. Atbildīgā persona nodrošina Tirgus norises saskaņošanu, kā arī dalības maksu iekasēšanu no Tirgus dalībniekiem.
	3. Organizatoram ir pienākums un Latvijas Valsts policijas darbiniekiem un citām pilnvarotām personām ir tiesības pārbaudīt nolikuma nosacījumu ievērošanas kārtību pasākuma laikā.
	4. Ja veicot pārbaudi Organizators konstatē, ka tirgotais produkcijas veids un/vai saturs atšķiras no pieteikumā reģistrētā un/vai Dalībnieks ir patvaļīgi mainījis ierādīto tirdzniecības vietu un/vai patvaļīgi izvieto preci ārpus ierādītās tirdzniecības vietas, Organizatoram ir tiesības pieprasīt novērst pārkāpumu;
	5. Ja pārkāpums netiek novērsts, vai tiek izdarīts atkārtoti, Organizatoram ir tiesības vienpusēji sastādīt pārkāpuma konstatācijas aktu, pārtraukt Dalībnieka dalību tirgū pirms tā beigām, un nākamajos rīkotajos pasākumos atteikt dalību šim Dalībniekam. Samaksātā dalības maksa netiek atgriezta.
2. **Dalībnieka tiesības un pienākumi**
	1. Dalībnieks:
		1. atbildīgs par Atbildībās personas informēšanu par neierašanos tirgū līdz 2025. gada 14. februāra plkst.10.00;
		2. ir tiesīgs izmantot tirdzniecības laukumu atbilstoši savām vajadzībām, ja tās nav pretrunā ar šo Nolikumu un Latvijas Republikas normatīvajiem aktiem;
		3. zemniekiem, zemnieku saimniecībām, zvejniekiem, zvejnieku saimniecībām, individuālajiem uzņēmumiem, kas nav PVN maksātāji, individuālā darba veicējiem un fiziskām personām, kuras realizē pašu ražoto vai iegūto ražoto produkciju un ir saņēmušas Līvānu novada domes tirdzniecības atļauju, ir tiesības tirgoties, neizmantojot kases aparātu.
		4. atlīdzina zaudējumus, kas Organizatoram radušies Dalībnieka vainas dēļ, pēc Organizatora izrakstīta rēķina;
		5. apņemas ievērot Pieteikuma nosacījumus, Tirgus Nolikumu un Latvijas Republikas normatīvos aktus;
		6. veic maksājumus noteiktajos termiņos, kas paredzēti Nolikumā;
		7. rūpējas par nomāto tirdzniecības laukumu un tā aprīkojumu un nodod to atpakaļ Organizatoram pilnīgā kārtībā;
		8. ir atbildīgs par skatītāju un publikas drošību, ja tiek veikti produkcijas vai pakalpojumu demonstrējumi;
		9. ir atbildīgs par ugunsdrošības un darba drošības noteikumu ievērošanu Tirgus laikā;
		10. ir atbildīgs par sava tirdzniecības laukuma noformējumu atbilstoši Tirgus tematikai – Vakara tirgus - Mārtiņdiena;
		11. nav tiesīgs Tirgus ekspozīcijas laukumā izvietot preci, demonstrēt produktus vai pakalpojumus, kas neatbilst ar Organizatoru saskaņoto;
		12. ir atbildīgs par savas realizējamās produkcijas vai pakalpojumu tirgošanas saskaņošanu ar Latvijas Republikas Pārtikas un veterinārā dienesta attiecīgās teritorijas pārvaldi;
		13. ir atbildīgs par realizējamās produkcijas un tās pārdošanas veida atbilstību šī Nolikuma un Latvijas Republikas normatīvo aktu prasībām. Dalībnieks pilnā apmērā uzņemas atbildību par šo nosacījumu ievērošanu;
		14. nav tiesīgs demontēt ekspozīciju pirms tirdzniecības laika beigām.
	2. Maksājuma dokumentiem par dalības maksas samaksu jāatrodas tirdzniecības vietā un tie jāuzrāda pēc pirmā Organizatora, Latvijas Valsts policijas darbinieku vai citu pilnvarotu personu pieprasījuma;
3. **Noslēguma jautājumi**
	1. Visi strīdi, kuri rodas šī Nolikuma vai Pieteikuma anketas sakarā, un kurus Organizators ar Dalībnieku nevar atrisināt savstarpējās sarunās, tiks risināti Latvijas Republikas normatīvajos aktos noteiktajā kārtībā.
	2. Ar Tirgus Nolikumu var iepazīties Līvānu novada domes mājas lapā [www.livani.lv](http://www.livani.lv), sadaļā - Aktualitātes.

K.Vaivode, tālr.: 29324115

**Pielikums Nr.1**

**Līvānu novada pašvaldībai**

**No:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

vārds, uzvārds / uzņēmuma nosaukums

(pilnvarotās personas amata nosaukums, vārds, uzvārds) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 personas kods / reģistrācijas kods / reģistrācijas numurs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 juridiskā / dzīvesvietas adrese

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 tālrunis, e-pasts

**IESNIEGUMS
atļaujas saņemšanai tirdzniecībai**

**„Vakara tirgus”**

**Lūdzu izsniegt atļauju ielu tirdzniecībai 2025. gada 14. februārī Vakara tirgū, 16.00 – 19.00 Rīgas ielā 108 C, Līvānos** atbilstoši turpmāk sniegtajai informācijai:

1. Tirdzniecības dalībnieks (\*PUNKTU 1. UN 2. AIZPILDA, JA INFORMĀCIJA ATŠĶIRAS NO AUGSTĀK NORĀDĪTĀS):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vārds, uzvārds / uzņēmuma nosaukums, tālrunis saziņai)

1. Reģistrācijas numurs/personas kods vai nodokļu maksātāja reģistrācijas kods (ja fiziskā persona ir reģistrējusi saimniecisko darbību): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Tirdzniecībai nepieciešama platība (\*pastāvīgo tirdzniecības vietu skaits ierobežots):
* viena pastāvīgā tirdzniecības vieta (aptuvenie izmēri 1 x 1 m);
* uz laiku iekārota tirdzniecības vieta (standartā ir 3 x 3 m);

Cits:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Tirdzniecība notiks no automašīnas (\* atļauts tikai ēdināšanas pakalpojumu sniedzējam):
* Jā
* Nē
1. Tirdzniecības laikā tiks izmantots savs ģenerators (\*Organizators nenodrošina elektrības pieslēgumu):
* Jā
* Nē
1. Tirdzniecības laikā tiks realizētas šādas preču grupas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Produkcijas, pakalpojumu apraksts***: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cita papildus informācija par plānoto tirdzniecību: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pielikumā** (\*ja attiecināms):

 Pārtikas un veterinārā dienesta izsniegtas reģistrācijas apliecības kopija;

 apliecinājums par Valsts ieņēmumu dienestā reģistrētas nodokļu un citu maksājumu reģistrēšanas elektroniskās ierīces vai iekārtas tehniskās pases vai Valsts ieņēmumu dienestā reģistrētu kvīšu esību.

20\_\_. gada \_\_\_.\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (paraksts, atšifrējums)